
Προϋποθέσεις για τη χορήγηση άδειας παρασκευής, 
τυποποίησης, συσκευασίας και αποθήκευσης γε¬ 
ωργικών φαρμάκων σε βιομηχανίες και βιοτεχνίες 
γεωργικών φαρμάκων. Τήρηση μητρώου αναγνωρι¬ 
σμένων βιομηχανιών και βιοτεχνιών γεωργικών φαρ¬ 

Νομάρχη Κορινθίας. 5 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 10251 (1) 


Καθορισμός απόχρωσης χαρτιού και διαστάσεων ψηφο¬ 
δελτίων και εκλογικών φακέλων που θα χρησιμοποιη¬ 
θούν στις εκλογές του Ευρωπαϊκού Κοινοβουλίου του 
Ιουνίου 1994. 

Ο ΥΠΟΥΡΓΟΣ ΕΣΩΤΕΡΙΚΩΝ 
Έχοντας υπόψη: 

1. Τις διατάξεις: α) Του άρθρου 4 παρ. 1 και3του Νόμου 
1180/1981 «περί εκλογής αντιπροσώπων εις την Συνέ- 
λευσιν των Ευρωπαϊκών Κοινοτήτων (Ευρωπαϊκόν Κοινο- 
βούλιον) και άλλων τινών διατάξεων» (ΦΕΚ 188) σε συν¬ 
δυασμό με την όμοια του άρθρου 63 παρ. 2 του Π.Δ. 353/ 
1993 «Κωδικοποίηση σ’ ενιαίο κείμενο των διατάξεων της 
Νομοθεσίας για την εκλογή βουλευτών» (ΦΕΚ 152 τ.Α'). 

β) Των άρθρων 6 παρ. 1 και 7 παρ. 1 του Νόμου 1427/ 
1984 « Ασκηση του εκογικού δικαιώματος κατά τις εκλο¬ 


γές του Ευρωπαϊκού Κοινοβουλίου από τους Έλληνες που 
διαμένουν στο έδαφος των λοιπών Κρατών της Ευρωπαϊ¬ 
κής Οικονομικής Κοινότητας» (ΦΕΚ 40 τ.Α') και 

γ) Του άρθρου 27 του Ν. 2981/1992 (ΦΕΚ 154 τ.Α'). 

2. Το γεγονός ότι οι προσεχείς εκλογές για την ανάδειξη 
με άμεση και καθολική ψηφοφορία των αντιπροσώπων 
στο Ευρωπαϊκό Κοινοβούλιο θα πραγματοποιηθούν από 9 
έως και 12 Ιουνίου 1994. 

3. Το γεγονός ότι από την απόφαση αυτή προκύπτει δα¬ 
πάνη σε βάρος του καρατικού προϋπολογισμού, το ύψος 
της οποίας δεν είναι δυνατόν να υπολογισθεί, αποφασί¬ 
ζουμε: 

Καθορίζουμε την απόχρωση του χαρτιού και τις διαστά¬ 
σεις των ψηφοδελτίων και των εκλογικών φακέλων που θα 
χρησιμοποιηθούν στις εκλογές για την ανάδειξη των Ελλή¬ 
νων αντιπροσώπων στο Ευρωπαϊκό Κοινοβούλιο του Ιου¬ 
νίου 1994 ως ακολούθως: 

1. Απόχρωση: Το χαρτί κατασκευής των ψηφοδελτίων 
και των φακέλων, μέσα στους οποίους κλείνονται τα ψη¬ 
φοδέλτια, είναι λευκής απόχρωσης. 

Οι φάκελοι φέρουν στην εμπρόσθια πλευρά τους, δια¬ 
γώνια έντυπο γνώρισμα που αποτελείται από πέντε γραμ¬ 
μές βαθειάς κυανής απόχρωσης, από τις οποίες η μεσαία 
κυματοειδής, συνολικού πλάτους ενός εκατοστού του μέ¬ 
τρου περίπου. 

2. Διαστάσεις: Οι διαστάσεις των ψηφοδελτίων καθορί¬ 
ζονται σε 14 χ 25 εκατοστά του μέτρου και των φακέλων 
σε 9,5 χ 13 εκατοστά του μέτρου περίπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ματρίου 1994 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 

: 9327 ( 2 ) 
., - ί. ασει·; για τη χορήγηση άδειας παρασκευής, τυ- 
:'ης πυακευασίας και αποθήκευσης γεωργικών 
«ικν Λ·.κων σε βιομηχανίες και βιοτεχνίες γεωργικών 
φαρμάκων. Τήρηση μητρώου αναγνωρισμένων βιομη- 
ιων και βιοτεχνιών γεωργικών φαρμάκων και σύ¬ 
σταση Επιτροπής Ελέγχου αυτών. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: α) του άρθρου 30 του Ν. 1845/1989 
«Ανάπτυξη και αξιοποίηση της αγροτικής Έρευνας και Τε¬ 
χνολογίας - Δασοπροστασία και άλλες διατάξεις» (ΦΕΚ 
102 τ.Α'). 

β) του άρθρου 2 του Π.Δ/τος 129/1992 «Περιορισμός 
συναρμοδιοτή τ ων κατά την έκδοση Υπουργικών αποφά¬ 
σεων σε θέματα αρμοδιότητας Υπουργείων» (ΦΕΚ 65 
τ.Α'). 

γ) του άρθρου 29 Α του Ν. 1558/85 «Κυβέρνηση και Κυ¬ 
βερνητικά όργανα (ΦΕΚ 137 τ.Α'), όπως το άρθρο 29 Α 
προστέθηκε με το άρθρο 27 του Ν. 2081/1992 «Ρύθμιση 
Του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των επαγ¬ 
γελματικών οργανώσεων των εμπόρων, βιοτεχνών και λοι¬ 
πών επαγγελματιών και άλλες διατάξεις» (ΦΕΚ 154 τ.Α'). 

2. Την αριθ. 184/27.10.1993 απόφαση του Πρωθυ¬ 
πουργού και Υπουργού Γεωργίας «Ανάθεση αρμοδιοτή¬ 
των ν'πουργών Γεωργίας στον Υφυπουργό Γεωργίας Φλ. 
Κωνσταντίνου»- (ΦΕΚ 836 τ.Β'). 

3. 'ο γεγονός όχι από τις διατάξεις της παρούσας δεν 
γ υκαλείται δαπάνη σε βάρος του Κρατικού Προϋπολογι- 
οπ ύ, αποφα ο ίζουμε: 

Αρθρο 1 

Προϋποθέσεις για τη χορήγηση άδειας παρασκευής, 
τυποποίησης, συσκευασία και αποθήκευσης γεωργικών 
φαρμάκων. 

Καθορίζουμε ως κατωτέρω τις προϋποθέσεις για τη χο¬ 
ρήγηση άδειας παρασκευής, τυποποίησης, συσκευασίας 
και αποθήκευσης γεωργικών φαρμάκων σε βιομηχανίες 
και βιοτεχνίες γεωργικών φαρμάκων: 

1. Αδεια λειτουργίας της βιομηχανίας ή βιοτεχνίας που 
εκδίδεται από το Υπουργείο Βιομηχανίας, Έρευνας και 
Τεχνολογίας 

2. Κατάλληλος μηχανολογικός εξοπλισμός ανάλογα με 
τα σκευάσματα που παράγει, τυποποιεί, ή συσκευάζει η 
βιομηχανία και βιοτεχνία γεωργικών φαρμάκων και λήψη 
όλων των απαραίτητων μέτρων έτσι ώστε: 

α) τα παραγομενα σκευάσματα να είναι ποιοτικά σύμ¬ 
φωνα με τις προδιαγραφές του Υπουργείου Γεωργίας και 
ειδικότερα σύμφωνα με τις προδιαγραφές που συνοδεύ¬ 
ουν την έγκριση κυκλοφορίας τους και τυχόν τροποποιητι- 
κές ή γενικές αποφάσεις του Υπουργείου Γεωργίας και 

μ) να διασφαλίζεται η προστασία του οικοσυστήματος. 
Ο τπαιιούμενος μηχανολογικός εξοπλισμός αναφέρεται 
'Τ’π ΠΑΡΑΡΤΗΜΑ I, το οποίο αποτελεί αναπόσπαστο 
τμήμα της απόφασης αυτής. Η παράθεση και η περιγραφή 
τω.· ο τ ο εν λογω ΠΑΡΑΡΤΗΜΑ αναφερομένων δεν είναι 
περιοριστική και μπορεί να τροποποιείται με απόφαση του 
Υπουργού Γεωργίας. 

3 . Κατάλληλες κτιριακές εγκαταστάσεις, οι οποίες πρέ- 
πε, να έχουν την κατά νόμο οικοδομική άδεια. Οι τοίχοι 


πρέπει να αποτελούνται από υλικά που δεν καίγονται και 
πρέπει να συνεχίζονται ένα μέτρο πάνω από τη σκεπή όσοι 
εξ αυτών είναι σχεδιασμένοι για να σταματά η φωτιά. Οι 
πότρες των τοίχων πρέπει να είναι από υλικά που ανθίστα- 
νται στη φωτιά. Οι σωλήνες και τα ηλεκτρικά καλώδια που 
διέρχονται τους ίδιους τοίχους να είναι κατάλληλα μονω¬ 
μένα. Η σκεπή να είναι σε πολύ καλή κατάσταση και σχε¬ 
διασμένη κατά τρόπο που να εξασφαλίζει σε περίπτωση 
φωτιάς την έκλυση των αναθυμιάσεων και της θερμότητας 
προς το περιβάλλον. Τα κτίρια πρέπει να έχουν καλό εξαε- 
ρισμό και προστασία από τον ήλιο, τα δάπεδα δε των κτι¬ 
ρίων να είναι λεία και να μη φέρουν σκασίματα για να επι¬ 
τρέπουν εύκολο και καλό καθάρισμα και να είναι σχεδια¬ 
σμένα με ένα τοίχωμα ύψους δέκα πέντε εκατοστών για 
να κρατάνε το νερό που θα χρησιμοποιηθεί σε περίπτωση 
πυρκαϊάς. Ιδανικό είναι να μην υπάρχει ανάγκη αποχέτευ¬ 
σης στα εργοστάσια και τις αποθήκες, εάν όμως υπάρχει 
σύστημα αποχέτευσης δεν πρέπει να συνδέεται απ’ ευ¬ 
θείας με τη δημόσια αποχέτευση ή ποτάμια κ.λπ. αλλά να 
παρεμβάλλεται ενδιάμεση «δεξαμενή», όπου να αδρανο- 
ποιούνται τελείως τα απόβλητα πριν διοχετευθούν στο πε¬ 
ριβάλλον. Όλα τα κτίρια που περιέχουν εύφλεκτα υλικά 
πρέπει να έχουν αλεξικέραυνο, σύμφωνα με τις ισχύουσες 
διατάξεις του Εθνικού Κώδικα Πυροσβεστικής Υπηρεσίας 
(Ε.Κ.Π.Υ.). 

4. Κάθε βιομηχανία και βιοτεχνία γεωργικών φαρμάκων 
ανάλογα με το είδος, τη μορφή και την επικινδυνότητα των 
προϊόντων που παρασκευάζει, τυποποιεί, υποσκευάζει ή 
αποθηκεύει πρέπει να έχει όλα ή μερικά από τα πιό κάτω 
τμήματα: 

α) παρασκευής κόνεων 
β) παρασκευής υγρών 
γ) παρασκευής κοκκωδών 
δ) συσκευασίας κόνεων και κοκκωδών 
ε) συσκευασίας υγρών 
στ) αποθήκευσης πρώτων υλών 
ζ) αποθήκευσης ετοίμων σκευασμάτων 
Τα εν λόγω τμήματα είναι ενδεικτικά και κάθε βιομηχα¬ 
νία και βιοτεχνία γεωργικών φαρμάκων μπορεί να έχει και 
άλλα τμήματα ανάλογα με τα προϊόντα που παρασκευάζει, 
τυποποιεί, συσκευάζει ή αποθηκεύει. Βιομηχανίες και βιο¬ 
τεχνίες που παρασκευάζουν και συσκευάζουν ορμονικά 
ζιζανιοκτόνα πρέπει να έχουν ειδικά ξεχωριστά τμήματα 
παρασκευής και αποθήκευσης αυτών. 

Κάθε τμήμα έχει ίδιο χώρο με τις κατάλληλες εγκατα¬ 
στάσεις και τον κατάλληλο μηχανολογικό εξοπλισμό. Τα 
διάφορα τμήματα μπορεί να επικοινωνούν μεταξύ τους, 
εκτός του τμήματος των ορμονικών ζιζανιοκτόνων που 
πρέπει να είναι ξεχωριστά. Τα διάφορα τμήματα εκτός του 
τμήματος των ορμονικών, μπορούν να χρησιμοποιούνται 
ανάλογα με τις υπάρχουσες ανάγκες και για την παρα¬ 
σκευή, συσκευασία άλλων μορφών σκευασμάτων αρκεί να 
διαθέτουν τον αναγκαίο και κατάλληλο προς τούτο μηχα¬ 
νολογικό εξοπλισμό. 

5. Οι αποθήκες και η αποθήκευση των γεωργικών φαρ¬ 
μάκων πρέπει να πληρούν τις προϋποθέσεις που αναφέ- 
ρονται στο ΠΑΡΑΡΤΗΜΑ II, το οποίο αποτελεί αναπόσπα¬ 
στο τμήμα της απόφασης αυτής και μπορεί να τροποποιεί¬ 
ται με απόφαση του Υπουργού Γ εωργίας. 

6. Τα απόβλητα των βιομηχανιών - βιοτεχνιών γεωργι¬ 
κών φαρμάκων αντιμετωπίζονται όπως προβλέπεται από 
το ΠΑΡΑΡΤΗΜΑ III, το οποίο αποτελεί αναπόσπαστο 

τμήμα της απόφασης αυτής και μπορεί να τροποποιείται 
με απόφαση του Υπουργού Γεωργίας. 

7. Κάθε βιομηχανία και βιοτεχνία παραγωγής, τυποποί¬ 
ησης, συσκευασίας και αποθήκευσης γεωργικών φαρμά¬ 
κων πρέπει να έχει σύστημα αερισμού το οποίο, εκτός της 
εξασφάλισης υγιεινών συνθηκών εργασίας, θα συμβάλει 
στην απομάκρυνση πτητικών κόνεων (κονιορτού) και 
οσμών. 

Το σύστημα αερισμού θα είναι σύμφωνα με τα αναφε- 
ρόμενα στο ΠΑΡΑΡΤΗΜΑ IV, το οποίο αποτελεί αναπό¬ 
σπαστο τμήμα της απόφασης αυτής και μπορεί να τροπο¬ 
ποιείται με απόφαση του Υπουργού Γεωργίας. 

8. Κάθε βιομηχανία και βιοτεχνία γεωργικών φαρμάκων 
οφείλει: 

α) Να διατηρεί βιβλίο εισερχομένων δραστικών και βοη¬ 
θητικών ουσιών καθώς και παραγομένων σκευασμάτων 
(είδος, ποσότητα, μεγέθη συσκευασίας, κ.λπ.). 

β) Να διαθέτει κατάλληλο εργαστήριο στο οποίο θα είναι 
δυνατόν να ελεγχούν τουλάχιστον οι φυσικοχημικές ιδιό¬ 
τητες των παραγομένων προϊόντων. 

Ο έλεγχος των φυσικοχημικών ιδιοτήτων των παραγο- 
μένων προϊόντων θα γίνεται κατά «καζανιά», στο εργαστή¬ 
ριο του εργοστασίου από κατάλληλα εξειδικευμένο προ¬ 
σωπικό, ο δε έλεγχος της χημικής σύνθεσης ή άλλων πο¬ 
λύπλοκων αναλύσεων θα γίνεται κατά «παρτίδα» είτε στο 
χημείο του εργοστασίου, αν διαθέτει χημικό και κατάλ¬ 
ληλο εξοπλισμό, είτε σε ιδιωτικό χημείο ανεγνωρισμένο 
από το Κράτος και συμβεβλημένο με το εργοστάσιο και θα 
συντάσσεται πρωτόκολλο με τα αποτελέσματα του χη¬ 
μείου, το οποίο θα διατηρείται στο αρχείο του εργοστα¬ 
σίου δύο χρόνια. Επί του προκειμένου ως «παρτίδα» νοεί¬ 
ται η ποσότητα του φαρμάκου που παράγεται με τα ίδια 
δρώντα συστατικά και τις ίδιες βοηθητικές ουσίες, σε συ¬ 
γκεκριμένο εργοστάσιο, στην ίδια γραμμή παραγωγής, σε 
συνεχή λειτουργία και κάτω από τις ίδιες συνθήκες. 

9. Κάθε βιομηχανία ή βιοτεχνία παρασκευής, τυποποίη¬ 
σης, συσκευασίας και αποθήκευσης γεωργικών φαρμά¬ 
κων πρέπει να έχει τεχνικό υπεύθυνο, χημικό ή γεωπόνο 
με πλήρη και αποκλειστική απασχόληση. 

Αρθρο 2 

Μητρώο αναγνωρισμένων βιομηχανιών και βιοτεχνιών γε¬ 
ωργικών φαρμάκων 

Καθορίζουμε ως κατωτέρω τη διαδικασία εγγραφής στο 
μητρώο αναγνωρισμένων βιομηχανιών και βιοτεχνιών πα¬ 
ρασκευής, τυποποίησης, συσκευασίας και αποθήκευσης 
γεωργικών φαρμάκων, το οποίο τηρεί η Δ/νση Προστα¬ 
σίας Φυτικής Παραγωγής του Υπουργείου Γ εωργίας: 

1. Ο ενδιαφερόμενος υποβάλλει αίτηση στην πιο πάνω 
υπηρεσία που συνοδεύεται από τα εξής στοιχεία και δι- 
καιολογητικά: 

α) Άδεια λειτουργίας της Βιομηχανίας ή Βιοτεχνίας από 
τις αρμόδιες υπηρεσίες του Υπουργείου Βιομηχανίας, 
Έρευνας και Τεχνολογίας. 

β) Κάτοψη του χώρου στην οποία θα σημειώνεται το εί¬ 
δος, η θέση και ο σκοπός λειτουργίας του υπάρχοντας μη¬ 
χανολογικού εξοπλισμού. 

γ) Τις οριζόμενες με την παρ. 1 του άρθρου 24 του Μ. 
721/77 πληροφορίες όσον αφορά τα παρασκευαζόμενα, 
τυποποιούμενα ή συσκευαζόμενα σκευάσματα και τον 
τρόπο αποθήκευσής τους. 

δ) Την ακολουθούμενη διαδικασία και τα μέσα για την 


προστασία του περιβάλλοντος από στερεά, υγοώ; α: οΗ-'-' 
απόβλητα. 

ε) Απαρίθμηση και περιγραφή των οργάνων ελεγχου 
των φυσικοχημικών ιδιοτήτων των παρασκευαζόμενων 
σκευασμάτων. 

Τα στοιχεία των εδαφίων γ' δ' και ε' υπογράφονται οπο 
τον τεχνικό υπεύθυνο της επιχείρησης (χημικός ή Γεωπό¬ 
νος). 

2. Η αίτηση εξετάζεται από την επιτροπή του άρθρου 8 
της παρούσας, με βάση τις προϋποθέσεις που καθορίζο¬ 
νται στο άρθρο 1. 

3. Η Επιτροπή επιθεωρεί τις εγκαταστάσεις της ενδια- 
φερόμενης εταιρείας, προβαίνει σε αξιολόγηση των εγκ ·- 
ταστάσεων και των συνοδευόντων την αίτηση δικαιολογη- 
τικών και συντάσσει σχετικό πρακτικό, το οποίο υποβάλλει 
στη Δ/νση Προστασίας Φυτικής Παραγωγής, η οποία με 
απόφαση της προβαίνει στην εγγραφή ή μη της ενδιαφε- 
ρόμενης εταιρείας στο μητρώο αναγνωρισμένων βιομηχα¬ 
νιών - βιοτεχνιών για δυνατότητα παρασκευής τυποποίη¬ 
σης, συσκευασίας και αποθήκευσης συγκεκριμένων κα¬ 
τηγοριών και μορφών γεωργικών φαρμάκων. Η πιο πάνω 
απόφαση κοινοποιείται δια δημοσίου ορνάνου στην εδια- 
φερόμενη εταιρεία, η οποία κατά της απόφασης αυτής 
μπορεί να ασκήσει ένσταση μέσα σε τριάντα ημέρες από 
της κοινοποίησης. Η ένσταση κατατίθεται στη Δ/νο>-, Ρί, - 
στασίας Φυτικής Παραγωγής και επ' αυτής αποψα-νε :αι 
τελεσίδικα ο Γ ενικός Δ/ντής Φυτικής Παραγωγής μέσα σε 
εξήντα ημέρες από την κατάθεση της ένστασης. 

Άρθρο 3 

Σύσταση επιτροπής ελέγχου βιομηχανιών και ϋιοτεχ·.· 
γεωργικών φαρμάκων 

1 Για τον έλεγχο των βιομηχανιών και βιοτεχνιών γεν π» 

γικών φαρμάκων συστήνουμε πενταμελή επιτροπή, που 

αποτελείται από: 

α) Τρεις (3) γεωπόνους, με τους αναπληρωτές τους, της 
Δ/νσης Προστασίας Φυτικής Παραγωγής, που έχουν σχε¬ 
τικό αντικείμενο εργασίας, 

β) Ένα γεωπόνο και ένα χημικό, με τους αναπληοωτές 
τους του Μπενακείου Φυτοπαθολογικού Ινστιτούτου, που 
έχουν σχετικό αντικείμενο εργασίας. 

2. Τα μέλη της πιο πάνω επιτροπής με τους αναπληρωτές 
τους ορίζονται με απόφαση του Γενικού Γραμματέα του 
Υπουργείου Γεωργίας για θπτεία δύο (2) ετών, που λήγει 
την 31η Δεκεμβρίου του δεύτερου έτους από του ορισμού 
αυτών. 

Η Γραμματειακή εξυπηρέτηση της εν λόγω επιτο-τ ··■: 
ανατίθεται στη Δ/νση Προστασίας Φυτικής Παρα\ .... 
και χρέη γραμματέα της επιτροπής εκν/λεί υπ 'ώλη ’' 

οποίος ορίζεται με τον αναπληρωτή του με την ιδ.π ω. 
απόφαση του Γενικού Γραμματέα του Υπουρ είσυ ϊ εωρ¬ 
γίας 

3. Η Επιτροπή βρίσκεται σε απαρτία όταν είναι παοόντα 
τουλάχιστον τρία (3) μέλη της και έργο αυτής είνο. 

α) Ο έλεγχος των εγκαταστάσεων των βιομηχα»"ών - 
βιοτεχνιών γεωργικών φαρμάκων για χοοήγηστ αδε :·ς πα¬ 
ρασκευής, τυποποίησης, συσκευασίας γεωργικών Γενι¬ 
κών ή επέκταση αυτής. 

β) η διενέργεια επιθεωρήσεων των ενκστοαταυεων Γ -, 

βιομηχανιών - βιοτεχνιών παρασκευής γεωονυων φάρμα¬ 
κων με σκοπό την παρανωνή προϊόντων κοΜν 
τας. 

γ) η διενέργεια επιθεωρήσεων των εγκαταστάσεων των 
βιομηχανιών - βιοτεχνιών γεωργικών φαρμάκων για την 
προστασία του οικοσυστήματος. 

δ) η σύνταξη πρακτικού ελέγχου επιθεωρήσεως κάθε 
βιομηχανίας - βιοτεχνίας στο οποίο σημειώνονται ελλεί¬ 
ψεις, παρεκκλίσεις και παραβάσεις και παράλληλα ειση- 
γείται τα ενδεδειγμένα μέτρα για την παρασκευή προϊό¬ 
ντων καλής ποιότητας και για προστασία του οικοσυστή¬ 
ματος. 

ε) Ο έλεγχος εγκαταστάσεων αποθηκευμένων δραστι¬ 
κών και βοηθητικών ουσιών καθώς και παραγομένων 
σκευασμάτων. 

οτ) η θεώρηση και ο έλεγχος του βιβλίου εισερχομένων 
δραστικών και βοηθητικών ουσιών και των παραγομένων 
σκευασμάτων. 

4. Τα μέλη της εν λόγω επιτροπής υποχρεούνται να τη¬ 
ρούν εχεμύθεια για τα επαγγελματικά απόρρητα των επι¬ 
χειρήσεων που περιέρχονται σε γνώση τους κατά τη διε¬ 
νέργεια των ελέγχων. 

Αρθρο 4 

Υποχρεώσεις βιομηχανιών και βιοτεχνιών γεωργικών φαρ¬ 
μάκων 

1. Οι βιομηχανίες και βιοτεχνίες παρασκευής, τυποποί¬ 
ησης, συσκευασίας και αποθήκευσης γεωργικών φαρμά¬ 
κων, υποχρεούνται να παρέχουν στην επιτροπή ελέγχου 
όλα τα στοιχεία και τις πληροφορίες που αφορούν τη δια¬ 
δικασία παραγωγής και το μηχανολογικό εξοπλισμό αυ¬ 
τών. 

2. Ο υπεύθυνος της βιομηχανίας και βιοτεχνίας κατά 
την παροχή των στοιχείων και πληροφοριών οφείλει να 
διευκρινίσει ποιά από αυτά αποτελούν απόρρητο της επι¬ 
χείρησης. 

Αρθρο 5 

Καταργούμενες διατάξεις 

Από την έναρξη ισχύος της απόφασης αυτής καταργεί- 
ται η αριθ. 85420/24.8.1988 απόφασή μας. 

Αρθρο 6 
ΠΑΡΑΡΤΗΜΑΤΑ 

Κατωτέρω παρατίθενται τα Παραρτήματα I, II, III, και IV 
τα οποίά αποτελούν αναπόσπαστο μέρος της απόφασης 
αυτής και έχουν ως εξής: 

ΠΑΡΑΡΤΗΜΑ I 

ΜΗΧΑΝΟΛΟΓΙΚΟΣ ΕΞΟΠΛΙΣΜΟΣ 

Κάθε εργοστάσιο ή τμήμα εργοστασίου ανάλογα με τα 
σκευάσματα που παράγει, τυποποιεί ή συσκευάζει, πρά- 
πει να είναι εξοπλισμένο με τα κατάλληλα μηχανήματα πα¬ 
ρασκευής και συσκευασίας αυτών. 

Η καταλληλότητα του μηχανολογικού εξοπλισμού κρίνε- 
ται και στηρίζεται κυρίως στις προδιαγραφές των κατα¬ 
σκευαστών και σε εργαστηριακό έλεγχο των παραγομέ- 
νων σκευασμάτων. Οι προπαρασκευαστές, τυποποιητές, 
υποσυσκευαστές γεωργικών φαρμάκων υποχρεούνται να 
διατηρούν τα έντυπα προδιαγραφών που συνοδεύουν το 
μηχανολογικό εξοπλισμό και να τα επιδεικνύουν αν ζητη¬ 
θούν κατά τον έλεγχο. 

Η παράθεση και περιγραφή των ως κατωτέρω μηχανη¬ 
μάτων δεν είναι περιοριστική, αρκεί με τα χρησιμοποιού¬ 
μενα μηχανήματα να επιτυγχάνεται ο επιδιωκόμενος σκο¬ 


πός (παραγωγή σκευασμάτων ποιότητας και προστασία 
οικοσυστήματος). 

1. Τμήμα παρασκευής σκευασμάτων στερεός μορ¬ 
φής: 

α) Προανάμιξη, ανάμιξη, εμπλουτισμός: 

Γίνεται με τη χρησιμοποίηση αναμικτήρα. Η κατασκευή 
του αναμικτήρα πρέπει να είναι τέτοια ώστε από κανένα 
σημείο του να μη διαφεύγει σκόνη στο περιβάλλον και να 
επιτυγχάνεται καλή ομογενοποίηση του μίγματος, να έχει 
δε κατάλληλο κάλυμμα τροφοδοσίας και θυρίδα επίσκε¬ 
ψης - καθαρισμού. 

Όπου απαιτείται εμπλουτισμός (π.χ. κόνεων, κοκκω¬ 
δών), ο αναμικτήρας να φέρει εσωτερική διάταξη εμπλου¬ 
τισμού. 

Οι διατάξεις εκκίνησης και παύσης του αναμικτήρα να 
είναι ασφαλείς και προσιτές στον χειριστή. 

β) Αλεση: 

Η άλεση των υλικών για την παρασκευή κόνεων πραγμα¬ 
τοποιείται με τη χρησιμοποίηση είτε μηχανικών σπαστή- 
ρων για μεγέθη κόκκων 25-30 μ. είτε αερομύλων για μέ¬ 
γεθος κόκκων 3-7 μ. Ο σπαστήρας πρέπει να δίνει ομοιο¬ 
γενές υλικό, με μικρές αποκλίσεις. 

Κατά τη διάρκεια της άλεσης και για μερικά προϊόντα, το 
μίγμα αέρα - κονιορτού μπορεί να έχει εκρηκτικές ιδιότη¬ 
τες και στις περιπτώσεις αυτές πρέπει να λαμβάνονται ει¬ 
δικά μέτρα σύμφωνα με τις υποδείξεις του προμηθευτή 
των υλικών. 

γ) Συσκευασία κόνεων: 

Η συσκευασία φυτοφαρμάκων σε μορφή σκόνης πραγ¬ 
ματοποιείται σε ημιαυτόματες ή αυτόματες μηχανές. 

Ημιαυτόματες μηχανές νοούνται οι αποτελούμενες από 
σιλό, από προωθητικό κοχλία, κλειστή χοάνη αναμονής, 
δοσομετρικά κοχλία και διάταξη χειρισμού και αυτοματι¬ 
σμού. Οι κλειστικές μηχανές είναι διαφορετικού τύπου και 
κατασκευής, δεν αφήνουν σκόνες και οι συσκευασίες 
έχουν νόμιμες αποκλίσεις βάρους. 

Οι ημιαυτόματες μηχανές δεν πρέπει να ρυπαίνουν με 
σκόνες το χώρο και να δίνουν σταθερού βάρους συσκευα- 
σίες. 

Οι αυτόματες μηχανές έχουν ενσωματωμένα όλα τα επί 
μέρους τμήματα της ημιαυτόματης καθώς και τη μηχανή 
συγκόλλησης. 

Σκευάσματα που έχουν μεγάλη τοξικότητα (Α' ΚΑΤΗ¬ 
ΓΟΡΙΑ) ή άλλο σοβαρό κίνδυνο (σύμφωνα με τις εγκρίσεις 
κυκλοφορίας), πρέπει να συσκευάζονται αποκλειστικά σε 
αυτόματη μηχανή για να περιορισθούν οι κίνδυνοι για τους 
εργαζόμενους και το οικοσύστημα. 

Για μεγάλες συσκευασίες (άνω των 5 Κ(3 η συσκευασία 
σε σάκκους ή βαρέλια γίνεται απ’ ευθείας στη θέση ανάμι¬ 
ξης με τον προωθητικό κοχλία με απλή ή αυτόματη ζυγα¬ 
ριά. 

δ) Βοηθητικά μηχανήματα παραγωγής: 

Γ ια τη διακίνηση των υλικών σε κλειστούς χώρους πρέ¬ 
πει να χρησιμοποιούνται μηχανήματα που δεν αφήνουν 
καυσαέρια. 

Τα βαρούλκα αναβατόρια πρέπει να είναι μέσα σε κλω¬ 
βούς για την αποφυγή ατυχημάτων. 

Οι προωθητικοί κοχλίες για τις σκόνες πρέπει να μην 
διαχέουν σκόνη στο περιβάλλον, να είναι δε εύκολη η επι¬ 
θεώρηση και το καθάρισμά τους από το υλικό που κατα¬ 
κρατείται, μετά το πέρας τς εργασίας. 

ε) Εργοστάσια που παρασκευάζουν ή συσκευάζουν ορ- 

μονικά ζιζανιοκτόνα πρέπει να έχουν άλλη σειρά μηχανη¬ 
μάτων (γραμμή παραγωγής) για την παραγωγή και συ- 
σκευασία τους. 

2. Τμήμα παρασκευής σκευασμάτων υγρής μορφής: 

α) Παρασκευή: 

αα) Δεξαμενή ανάδευσης (αναμικτήρας), μέσα στην 
οποία ρίχνονται τα επί μέρους συστατικά του γεωργικού 
φαρμάκου. Η μετάγγιση των υγρών από βαρέλια γίνεται με 
φορητές ή σταθερές αντλίες. 

Η εισαγωγή μη τοξικών συστατικών σε μικρές ποσότη¬ 
τες (σκόνες ή υγρά) γίνεται από εργάτες. 

Στο στάδιο αυτά ενδιαφέρει η καλή ομογενοποίηση του 
μίγματος. 

ββ) Φίλτρο ή διαχωριστής σωματιδίων: 

Μετά το πέρας της ανάδευσης και ανακύκλωσης το 
υγρό φυτοφάρμακο οδηγείται, μέσω φίλτρου όπου κατα¬ 
κρατούνται διάφορες ακαθαρσίες ή κόκκοι, στη δεξαμενή 
αποθήκευσης. 

γγ) Δεξαμενή αποθήκευσης του ετοίμου προϊόντος, εφ' 
όσον απαιτείται, η οποία είναι συνήθως πολλαπλάσιας χω¬ 
ρητικότητας της δεξαμενής ανάδευσης. 

β) Συσκευασία: 

Η συσκευασία υγρών γεωργικών φαρμάκων μπορεί να 
γίνει με μηχανές αυτόματες ή ημιαυτόματες. 

Στις αυτόματες μηχανές είναι ενσωματωμένα όλα τα επί 
μέρους μηχανήματα και ο εργάτης τοποθετεί μόνο τις 
άδειες φιάλες για γέμισμα. 

Οι ημιαυτόματες μηχανές λειτουργούν με ζυγιστικά ή 
ογκομετρικά μηχανήματα, πρέπει να είναι εγκαταστημέ- 
νες και να λειτουργούν κατά τρόπο που να μην ρυπαίνεται 
το περιβάλλον και ο πωματισμός ως και το σφράγισμα των 
φιαλών γίνεται σε άλλη μηχανή από εργάτη ή αυτόματα. 

Για μεγάλες συσκευασίες άνω των 50 1_ΙΤ προτιμάται η 
χρήσιμοποίηση μετρητή ροής. 

Γεωργικά φάρμακα που έχουν μεγάλη τοξικότητα (Α' 
ΚΑΤΗΓΟΡΙΑ) ή άλλους σοβαρούς κινδύνους (σύμφωνα με 
τις εγκρίσεις κυκλοφορίας) πρέπει να συσκευάζονται 
αποκλειστικά σε αυτόματη μηχανή για να περιορίζονται οι 
κίνδυνοι για τους εργαζόμενους και το οικοσύστημα. 

γ) Βοηθητικά μέσα παραγωγής: 

Είναι μηχανήματα ανύψωσης και μηχανήματα μετάγγι¬ 
σης υγρών. 

Δεν πρέπει να παρουσιάζουν διαρροές κατά τη μετάγ¬ 
γιση ούτε να παράγουν καυσαέρια στον κλειστό χώρο ερ¬ 
γασίας. 

δ) Όλες οι μηχανές κ.λπ. πρέπει να είναι από υλικά 
αντοχής στα δρώντα συστατικά και τους άλλους διαλύτες 
που χρησιμοποιούνται στην παραγωγή γεωργικών φαρμά¬ 
κων. 

3. Τμήμα παρασκευής εναιωρημάτων (ΡΙΧΜ/ΑΒΙΕ): 

Εργοστάσια που παρασκευάζουν εναιωρήματα πρέπει 

να έχουν τα εξής μηχανήματα: 

α) Μύλο για προκαταρκτική άλεση (δεν είναι απαραίτη¬ 
τος εφόσον το δραστικό ή πρόμιγμά του εισάγεται αρκετά 
λεπτόκοκκο). 

β) Δοχείο αναμίξεως του προαλεσθέντος δραστικού με 
υψηλής απόδοσης αναμικτήρα. 

γ) Μύλο κολλοειδών για υγρή προάλεση (δεν έναι πά¬ 
ντοτε απαραίτητος). 

δ) Ένσφαιρο υγρό μύλο για τελική άλεση 

Ο ανωτέρω εξοπλισμός συμπληρώνεται με βοηθητικό 
εξοπλισμό. 


4. Για την παρασκευή άλλων μορφών τα εργοστάσια 
πρέπει να έχουν τον ανάλογο μηχανολογικό εξοπλισμό. 

ΠΑΡΑΡΤΗΜΑ II 
ΑΠΟΘΗΚΕΣ - ΑΠΟΘΗΚΕΥΣΗ 

1. ΑΠΟΘΗΚΕΣ: 

Οι τοίχοι και τα δάπεδα των αποθηκών να πληρούν τις 
προϋποθέσεις της παραγράφου 3 του άρθρου 1 της πα¬ 
ρούσας. 

Η ταξινόμηση των υλικών στους χώρους αποθήκευσης 
να γίνεται κατά κατηγορίες με ευκρινή σήμανση (π.χ. εν¬ 
δεικτικές πινακίδες) με ελεύθερους χώρους μεταξύ των 
τοίχων και ενδιάμεσα στις «ντάνες» για τον αερισμό, τον 
έλεγχο, την εύκολη διακίνηση και δυνατότητα πυρόσβε¬ 
σης. 

Οι πρώτες ύλες, τα παραγόμενα προϊόντα κ.λπ. να το¬ 
ποθετούνται έτσι ώστε τα ανυψωτικά και άλλα μηχανή¬ 
ματα μεταφοράς να μην εμποδίζονται στις κινήσεις τους. 

Ν’ αποφεύγονται οι στενοί διάδρομοι και απότομες γω¬ 
νίες, επειδή αυξάνουν τον κίνδυνο ζημιάς στις συσκευα¬ 
σίες. Όλοι οι διάδρομοι πρέπει να μαρκάρονται σαφώς. 

Οι αποθήκες πρέπει να έχουν φυσικό εξαερισμό, σε πε¬ 
ρίπτωση όμως που βρίσκονται σε κατοικημένες περιοχές 
ο εξαερισμός να είναι τεχνικά ελεγχόμενος και να καταλή¬ 
γει σε φίλτρα συγκράτησης των πτητικών ουσιών, οσμών, 
κ.λπ. 

Οι συνθήκες θερμοκρασίας και υγρασίας σ’ αυτές να εί¬ 
ναι τέτοιες, ώστε να εξασφαλίζεται το αναλλοίωτο των 
αποθηκευμένων πρώτων υλών ή ετοίμων σκευασμάτων. 

Να λαμβάνονται ειδικά μέτρα κατά την αποθήκευση ευ- 
φλέκτων υλικών, εκρηκτικών ουσιών και αερίων, καθώς 
και ουσιών που μπορεί να προκαλέσουν ατυχήματα μεγά¬ 
λης έκτασης, σύμφωα με τους ειδικούς κανονισμούς της 
Πυροσβεστικής Υπηρεσίας και τις ισχύουσες οδηγίες (01- 
ΒΕΟΤίνΕδ) της Ευρωπαϊκής Ένωσης (Ε.Ε.). 

2. ΑΠΟΘΗΚΕΥΣΗ: 
α) Εύφλεκτα: 

Η αποθήκευση ουσιών της κατηγορίας αυτής γίνεται 
σύμφωνα με τα προβλεπόμενα από την ισχύουσα νομοθε¬ 
σία. 

Ουσίες που δεν είναι ευαίσθητες σε υψηλές και χαμη¬ 
λές θερμοκρασίες (πρώτες ύλες ή βοηθητικές ουσίες), 
σύμφωνα με τις προδιαγραφές των παρασκευαστών τους, 
μπορεί να αποθηκεύονται σε ασφαλή δοχεία (βαρέλια) σε 
ειδικά προκαθορισμένους χώρους στο ύπαιθρο. Το δά¬ 
πεδο σ’ αυτούς τους χώρους να είναι στερεό, αδιαπέρα¬ 
στο και να περιβάλλεται με μικρό τοιχάκι. Εάν ο χώρος δεν 
είναι σκεπασμένος πρέπει να έχει προβλεφθεί η απομά¬ 
κρυνση του νερού της βροχής από το δάπεδο. 

Αποθήκευση σε παλέττες συνιστάται. Όλα τα βαρέλια 
πρέπει να αποθηκεύονται με τέτοιο τρόπο ώστε να υπάρ¬ 
χει αρκετός χώρος για την πυρόσβεση. Σε όλες τις παρα¬ 
πάνω περιπτώσεις είναι επιθυμητή ή στέγαση του χώρου. 

Μεταξύ στεγάστρου και αποθηκευμένων υλικών πρέπει 
να υπάρχει απόσταση τουλάχιστον 1 μέτρου για φυσικό 
αερισμό, ώστε να αποφεύγονται τυχόν συγκεντρώσεις 
ατμών. 

β) Εκρηκτικά: 

Να αποθηκεύονται μακρυά από τα εύφλεκτα (50 μ.) 
κάτω από στέγαστρο σε βάθος 1 μέτρου μέσα στη γη, 
ώστε σε περίπτωση έκρηξης τα αέρια να κατευθύνονται 
προς τα πάνω και όχι προς τα πλάγια. Μεταξύ στεγάστρου 

και αποθηκευμένων υλικών να υπάρχει απόσταση τουλάχι¬ 
στον ενός (1) μέτρου για φυσικό αερισμό, ώστε να απο¬ 
φεύγονται τυχόν συγκεντρώσεις ατμών. Να προβλέπεται 
από την κατασκευή κατάλληλη ρύθμιση για απομάκρυνση 
των νερών της βροχής. 

Μέσα και κοντά στις αποθήκες ευφλέκτων και εκρηκτι¬ 
κών υλών δεν επιτρέπεται η χρήση μηχανημάτων και εργα¬ 
λείων τα οποία δημιουργούν γυμνή φλόγα ή σπινθήρα κα¬ 
θώς και η ανάπτυξη θερμοκρασιών μεγαλυτέρων του ση¬ 
μείου εκρηξιμότητας των (61° 0). Να υπάρχει σήμανση 
«ΕΥΦΛΕΚΤΟ» ή σήμανση εκρηξιμότητας των αποθηκευ¬ 
μένων ουσιών. 

γ) Έτοιμα προϊόντα εργοστασίου: 

Τα προϊόντα του εργοστασίου αποθηκεύονται σε χώ¬ 
ρους κοινούς κατά κατηγορίες με ευκρινή σήμανση (εν¬ 
δεικτικές πινακίδες) για το είδος τους ώστε να είναι εύ¬ 
κολη η επιθεώρηση αυτών και η διακίνησή τους. Οι αποθή¬ 
κες να έχουν καλό αερισμό (σε κατοικημένους χώρους, 
τεχνητά ελεγχόμενα που να καταλήγει σε φίλτρα), επαρκή 
φωτισμό και σύστημα πυρασφαλείας όπως ο Ε.Κ.Π.Υ. Το 
ντάνιασμα (στοιβασία) να είναι τέτοικο ώστε να αποφεύ¬ 
γονται οι πτώσεις. 

Τα έτοιμα σκευάσματα ορμονικών ζιζανιοκτόνων πρέπει 
να αποθηκεύονται σε ξεχωριστούς χώρους με ευκρινή σή¬ 
μανση. 

δ) Αδρανείς πρώτες ύλες και υλικά συσκευασίας: 

Οι αδρανείς πρώτες ύλες να αποθηκεύονται σε κατάλ¬ 
ληλες αποθήκες, κατά κατηγορία και κατά τρόπο που να 
διασφαλίζει την καλή κατάσταση των υλικών και να επιτρέ¬ 
πει την εύκολη διακίνησή του. 

3. ΔΕΙΓΜΑΤΑ: 

Κάθε εργοστάσιο, με ευθύνη του Δ/ντή πρέπει να φυ¬ 
λάσσει επί δύο (2) τουλάχιστον έτη δείγματα από κάθε 
παρτίδα από τα παραγόμενα προϊόντα, εφόσον η παρτίδα 
κυκλοφορεί στην αγορά. 

ΠΑΡΑΡΤΗΜΑ III 
ΑΠΟΒΛΗΤΑ ΕΡΓΟΣΤΑΣΙΟΥ 

Στα εργοστάσια παρασκευής, τυποποίησης και συ¬ 
σκευασίας γεωργικών φαρμάκων κατά τη διάρκεια της πα¬ 
ραγωγής διαδικασίας γίνεται ανάμιξη δρώντων συστατι¬ 
κών και συσκευασία, δηλαδή καθαρά φυσικές (μηχανικές) 
διεργασίες όπου το ισοζύγιο των εισερχομένων υλικών εί¬ 
ναι το ίδιο με των εξερχομένων. Επιπλέον δεν επιδρούν 
θερμικοί παράγοντες και δεν σχηματίζονται παραπροϊό¬ 
ντα. Παρά ταύτα παράγονται απόβλητα επικίνδυνα τόσο 
για τους εργαζόμενους όσο και για το περιβάλλον. Τα από¬ 
βλητα αυτά μπορούν να χωρισθούν στις κατηγορίες: 

- απόβλητα κατά την παραγωγική διαδικασία. 

- απόβλητα από τα άχρηστα υλικά συσκευασίας. 

- απόβλητα από διαρροές κατά την αποθήκευση, τη με¬ 
ταφορά και τη χρήση εντός του εργοστασίου τόσο των 
πρώτων υλών, όσο και ετοίμων σκευασμάτων. 

1) Τα απόβλητα της παραγωγικής διαδικασίας μπορεί να 
είναι υγρά, στερεά και αέρια: 

α) Υγρά απόβλητα προέρχονται από τυχαία σφάλματα 
χειρισμού στην διάρκεια της εμφιάλωσης υγρών γεωργι¬ 
κών φαρμάκων ή τη μετάγγιση από βαρέλι σε δοχείο ανά¬ 
μιξης (σφάλματα εργατών, μη ικανοποιητική λειτουργία 
μηχανημάτων κ.λπ.). Η περισυλλογή των αποβλήτων αυ¬ 
τών πρέπει να γίνει αμέσως με χρήση κατάλληλων απορ¬ 
ροφητών όπως πριονίδι ή άλλο υλικό και να καταστρέφο¬ 


νται με ασφαλή τρόπο (συνήθως με αποτέφρωση σε ειδικό 
κλίβανο), όπου αυτό επιτρέπεται από την ισχύουσα νομο¬ 
θεσία. 

Επίσης υγρά απόβλητα μπορεί να προέλθουν και από 
νερό καθαρισμού του δαπέδου των παρασκευαστηρίων. 
Σ’ αυτήν την περίπτωση το νερό οδηγείται με τη φυσική 
κλήση του δαπέδου και με οχετούς προς δεξαμενή αδρα- 
νοποίησης. Η χωρητικότητα της δεξαμενής πρέπει να επι¬ 
τρέπει τη συγκράτηση του νερού πλύσεως για 15 ημέρες 
ώστε να πραγματοποιηθεί φυσική ή τεχνητή διάσπαση των 
αποβλήτων. 

β) Στερεά απόβλητα είναι οι σκόνες που αιωρούνται στα 
σημεία τροφοδοσίας και λήψεως του υλικού. Οι σκόνες 
αυτές παγιδεύονται από το σύστημα εξαερισμού και οδη¬ 
γούνται προς κεντρικό φίλτρο συγκράτησης των κό- 
νεων. 

Στερεά απόβλητα που έχουν χυθεί στο δάπεδο μπορούν 
να καθαρισθούν με μία βιομηχανική ηλεκτρική σκούπα, 
εφόσον δεν υπάρχει κίνδυνος έκρηξης του δημιουργου- 
μένου αερολύματος εντός της ηλεκτρικής σκούπας και 
πρέπει να καταστραφούν με ασφαλή τρόπο (συνήθως με 
αποτέφρωση σε ειδικό κλίβανο). 

γ) Αέρια απόβλητα προέρχονται από τις πτητικές ουσίες 
των γεωργικών φαρμάκων (δραστικές ουσίες, διαλύτες 
κ.λπ.) και πρέπει να συλλέγονται από το σύστημα εξαερι- 
σμού και να οδηγούνται σε κεντρικό φίλτρο συγκράτησής 
τους. 

2) Τα απόβλητα από άχρηστα υλικά συσκευασίας είναι 
μόνο στερεά (χαρτόσακκοι και βαρέλια χάρτινα, μεταλλικά 
ή πλαστικά): 

α) Οι χαρτόσακκοι που περιέχουν αδρανείς και βοηθητι¬ 
κές ουσίες μπορούν να πεταχθούν σε χώρους συγκέντρω¬ 
σης των σκουπιδιών (χωματερή). 

β) Χαρτόσακκοι και χάρτινα βαρέλια που φέρουν σύμ¬ 
βολο τοξικότητας πρέπει να καταστρέφονται δια πυράς σε 
ειδικό αποτεφρωτήρα στο εργοστάσιο, όπου επιτρέπεται 
από την ισχύουσα νομοθεσία. 

γ) Μεταλλικά και πλαστικά βαρέλια που δεν επαναχρη- 
σιμοποιοϋνται στην παραγωγή και εφόσον δεν περιέχουν 
τοξικές ουσίες (δεν φέρουν σύμβολο τοξικότητας) μπο¬ 
ρούν να διατεθούν, αφού πρώτα αχρηστευθούν, σε εμπό¬ 
ρους σαν παλιοσίδρα (30ΒΑΡ). Όσα έχουν σύμβολο τοξι¬ 
κότητας πρέπει πρώτα να εξουδετερωθεί το περιεχόμενο, 
να αχρηστευθούν και μετά να δοθούν σαν παλιοσίδερα 
(50ΒΑΡ). Η αχρήστευση των βαρελιών και για τις δύο πε¬ 
ριπτώσεις γίνεται με τρύπημα ή πίεση ή άλλους αποτελε¬ 
σματικούς τρόπους μετά από συνεννόηση και παρουσία 
της επιτροπής ελέγχου βιομηχανιών. 

3. Φίλτρα 

Στην απόληξη του συστήματος αεραγωγών τοποθετού¬ 
νται ειδικά κατάλληλα φίλτρα για προστασία του περιβάλ¬ 
λοντος, τα οποία διακρίνονται σε ξηρά και υγρά φίλτρα. 

α) Τα ξηρά φίλτρα είναι κατάλληλα μόνο για κατακρά¬ 
τηση κόνεων. 

Υπάρχουν φίλτρα αυτοκαθαριζόμενα, στα οποία συγκε¬ 
ντρώνεται η σκόνη στο κάτω μέρος της χοάνης και περι- 
συλλέγεται κατά διαστήματα. Τα φίλτρα πρέπει να χρησι¬ 
μοποιούνται σύμφωνα με υποδείξεις του κατασκευαστή 
και αντικαθίστανται μετά την εξάντληση της ζωής τους. Η 
σκόνη που συγκεντρώνουν καθώς και τα αντικατασταθέ- 
ντα φίλτρα (φυσίγγια) πρέπει να καταστρέφονται με τον 
ίδιο τρόπο, όπως και τα στερεά απόβλητα. 

β) Τα υγρά φίλτρα (με ανακύκλωση κατάλληλου υδατο- 
διαλϋματος), είναι κατάλληλα για σκόνες, αέρια και οσμές. 
Σε όλες τις περιπτώσεις ο αέρας διέρχεται μέσω καταλλή¬ 
λου υδατοδιαλύματος (στο νερό προστίθεται καυστική 
σόδα) και ο εξερχόμενος από τα φίλτρα αέρας πρέπει να 
είναι σύμφωνος με τα αποδεκτά μέσα όρια εκθέσεως για 
τους εργαζομένους. 

ΠΑΡΑΡΤΗΜΑ IV 
ΕΞΑΕΡΙΣΜΟΣ 

1.0 αερισμός πρέπει να εξασφαλίζει τις παρακάτω συν¬ 
θήκες: 

α) Να απομακρύνει πτητικές σκόνες (κονιορτό) και 
οσμές από το χώρο. 

β) Να μην αναδεύει τον αέρα του χώρου. Η ροή του δη¬ 
λαδή να γίνεται πάντοτε προς συγκεκριμένες κατευθύν¬ 
σεις. 

γ) Να καταλήγει σε ειδικά φίλτρα συγκράτησης κόνεων 
και οσμών. 

2. Αερισμός κατά κατηγορία κτιρίου. 

Σκόπιμο είναι να γίνει διαχωρισμός του εξαερισμού σε 
ένα εργοστάσιο κατά είδος κτιρίου: υπόστεγα, αποθήκες 
και παρασκευαστήρια. 

α) Τα υπόστεγα, λόγω κατασκευής τους, δεν χρειάζο¬ 
νται αερισμό. 

β) Αποθήκες: Οι πρώτες ύλες και έτοιμα προϊόντα πρέ¬ 
πει να είναι συσκευασμένα σε κλειστές συσκευασίες για 
να μη παρουσιάζεται διάχυση σκόνης και πτητικών ουσιών 
στον αέρα. Το πρόβλημα εντοπίζεται στην απομάκρυνση 
των οσμών. 

Συνήθως ο φυσικός αερισμός είναι αρκετός. Σε περι¬ 
πτώσεις που υπάρχει πρόβλημα οσμών (π.χ. εργοστάσια 
εντός κατοικημένων περιοχών) πρέπει να τοποθετείται 
τεχνητός εξαερισμός και απομάκρυνση του αέρα του χώ¬ 
ρου μέσω καταλλήλων φίλτρων. 

Η ροή του αέρα τόσο με φυσικό όσο με τεχνητό εξαερι- 
σμό πρέπει να γίνεται από τα ανοίγματα των θυρών προς 
την οροφή ή τις περσίδες αερισμού τοποθετημένες περι¬ 
μετρικά στα υψηλότερα σημεία των τοίχων της αποθή¬ 
κης. 

γ) Στους χώρους παραγωγής και συσκευασίας η διάχυση 
σκόνης και πτητικών ουσιών είναι πάντοτε έντονη και γι’ 
αυτό απαιτείται πάντοτε τεχνητός εξαερισμός, που πρέ¬ 
πει να συλλέγει τη σκόνη ή τα πτητικά στις εστίες παραγω¬ 
γής, δηλαδή τοπικά. Ο συνδυασμός τοπικού και γενικού 
εξαερισμού να γίνεται με βάση ειδική μελέτη εξαερισμού 
του χώρου ώστε να μη δημιουργούνται στροβιλισμοί στον 
αέρα του χώρου εργασίας. Η τοπική απαγωγή επιτυγχάνε¬ 
ται με χοάνες καταλλήλων μεγεθών, ανάλογα με την περί¬ 
πτωση. Στα σημεία που έχουμε διάχυση πλευρική (π.χ. θυ¬ 
ρίδες εισαγωγής των αναμικτήρων) οι χοάνες είναι μεγά¬ 
λες, με πλευρικά καλύμματα, ώστε να συλλέγονται όλες οι 
σκόνες. 

Η μέση ταχύτητα του αέρα στις μεγάλες χοάνες είναι 
συνήθως 0.5Μ/3 ενώ στις μικρές 1 Μ/3. 

Οι χοάνες είναι συνδεδεμένες με δίκτυο αεραγωγών 
που καταλήγει σε φυγοκεντρικό ανεμιστήρα και φίλτρο 
κατακράτησης της σκόνης ή των πτητικών ουσιών. Η ταχύ¬ 
τητα του αέρα στους αεραγωγούς δεν πρέπει να υπερβαί¬ 
νει τα 6Μ/3 (1200 ΒΡΜ). Όταν πρόκειται να παρασκευα- 
σθούν ή να συσκευασθούν πολύ τοξικά προϊόντα είναι πι¬ 
θανόν ο τοπικός εξαερισμός να μην επαρκεί. Στην περί¬ 


πτωση αυτή να γίνεται χρήση κλειστών ξεχωριστών θαλά¬ 
μων με γενική απαγωγή του αέρα από το θάλαμο και χρήση 
ειδικών ατομικών στολών με ειδικές προδιαγραφές ασφα¬ 
λείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 1994 

Ο ΥΦΥΠΟΥΡΓΟΣ 

ΦΛ. ΚΩΝΣΤΑΝΤΙΝΟΥ 
-♦- 

Αριθ. ΚΒ/1.314 (3) 

Σύσταση αμιγούς Κοινοτικής επιχείρησης με την επωνυ¬ 
μία «Κοινοτική Επιχείρηση τουριστικής ανάπτυξης 

Κλεισούρας «(Κ.Ε.Τ.ΑΝ.ΚΛ) της Κοινότητας Κλεισού¬ 
ρας Νομού Καστοριάς. 

Ο ΝΟΜΑΡΧΗΣ ΚΑΣΤΟΡΙΑΣ 
Έχοντας υπόψη: 

1. Τις διατάξεις του άρθρ. 260 του Π.Δ. 323/89 (ΔΚΚ). 

2. Την αριθ. 25027/9.4.84 απόφαση Υπουργού Εσωτε¬ 
ρικών (ΦΕΚ 244/19.4.84 τ.Β'). 

3. Την αριθ. 33/93 απόφαση του Κοινοτικού Συμβου¬ 
λίου Κλεισούρας του Νομού Καστοριάς για τη σύσταση 
της Κοινοτικής Επιχείρησης. 

4. Την θετική έκθεση αξιολόγησης της σχετικής οικονο¬ 
μοτεχνικής μελέτης. 

5. Το Π.Δ/γμα 250/89 περί μεταβίβασης αρμοδιοτήτων 
του Υπουργού Εσωτερικών στο Νομάρχη, αποφασί¬ 
ζουμε: 

1) Συνιστούμε στην Κοινότητα Κλεισούρας του Νομού 
Καστοριάς αμιγή Κοινοτική Επιχείρηση με την επωνυμία 
«Κοινοτική Επιχείρηση Τουριστικής Ανάπτυξης Κλεισού¬ 
ρας (Κ.Ε.Τ.Α.ΚΛ) ως ίδιο Νομικό Πρόσωπο Ιδιωτικού Δι¬ 
καίου το οποίο διέπεται από τις διατάξεις των άρθρων 260 
έως 267, 274 και 287 του Π.Δ. 323/89 (ΔΚΚ). 

2) Σκοπός της Επιχείρησης είναι η προώθηση της οικο¬ 
νομικής και Τουριστικής ανάπτυξης της Κοινότητας Κλει¬ 
σούρας και της ευρύτερης περιοχής. 

3) Η επιχείρηση διοικείται από 7μελές Διοικητικό Συμ¬ 
βούλιο που τα μέλη του τακτικά και αναπληρωματικά ορί¬ 
ζονται από το Κοινοτικό Συμβούλιο. 

Από τα μέλη του Διοικητικού Συμβουλίου τρία (3) είναι 
αιρετοί εκπρόσωποι της Κοινότητας, δύο (2) εκπρόσωποι 
του Συλλόγου Απανταχού Κλεισουριέων Θεσσαλονίκης, 
ένας (1) εκπρόσωπος του Συλλόγου Κλεισουριέων Καστο¬ 
ριάς και ένας (1) δημότης της Κοινότητας που έχει γνώ¬ 
σεις σχετικές με το αντικείμενο της επιχείρησης. 

4) Στα μέλη του Διοικητικού Συμβουλίου προστίθεται 
και εκπρόσωπος των εργαζομένων (χωρίς αλλαγή της συ¬ 
στατικής πράξης) όταν η επιχείρηση απασχολεί περισσό¬ 
τερες από είκοσι (20) εργαζόμενους. 

5) Η διάρκεια της επιχείρησης ορίζεται σε είκοσι (20) 
έτη από τη δημοσίευση της απόφασης αυτής στην Εφημε¬ 
ρίδα της Κυβερνήσεως. 

6) Έδρα της επιχείρησης είναι η Κοινότητα Κλεισούρας 
Νομού Καστοριάς. 

7) Το κεφάλαιο (αρχικό) που διαθέτει η Κοινότητα Κλει¬ 
σούρας είναι το ποσό των τριών εκατομμυρίων 
(3.000.000) δρχ. 

8) Πόροι της Επιχείρησης είναι τα έσοδα από τη λει- 

τουργία του Ξενοδοχείου - Εστιατορίου - Αναψυκτηρίου 
που θα λειτουργεί καθ’ όλη τη διάρκεια του έτους, τα δά¬ 
νεια, οι δωρεές και λοιπές επιχορηγήσεις. 

9) Η επιχείρηση διαλύεται: 

α) με απόφαση του Κοινοτικού Συμβουλίου, με απόλυτη 
πλειοψηφία των μελών του και απόφαση Νομάρχη. 

β) Όταν λήξει χωρίς να παραταθεί η διάρκεια της επιχεί¬ 
ρησης, και 

γ) σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση 
γίνεται από εκκαθάριστές που ορίζονται από το Κοινοτικό 
Συμβούλιο. Στην εκκαθάριση μετά τη διενέργεια απογρα- 
φής της περιουσίας της επιχείρησης διεκπεραιώνονται οι 
εκκρεμείς υποθέσεις, εισπράττονται οι απαιτήσεις, ρευ- 
στοποιείται η περιουσία και πληρώνονται τα χρέη της επι¬ 
χείρησης. Το υπόλοιπο περιέρχεται στην Κοινότητα Κλει¬ 
σούρας. 

10) Η συγκρότηση, η λειτουργία και οι αρμοδιότητες 
των οργάνων διοίκησης, η οργάνωση, η λειτουργία, η δια¬ 
χείριση και η εποπτεία της Επιχείρησης, διέπονται από τις 
σχετικές με τις δημοτικές και κοινοτικές επιχειρήσεις, 
διατάξεις του Π.Δ. 323/89 (ΔΚΚ) και την με αριθμ. 25027/ 

2.4.84 απόφαση του Υπουργείου Εσωτερικών (ΦΕΚ 244/ 

9.4.84 τ.Β'). 

11) Από την απόφαση αυτή προκαλείται δαπάνη σε βά¬ 
ρος του κοινοτικού προϋπολογισμού ύψους 3.000.000 
δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 16 Φεβρουάριου 1994 

Ο Νομάρχης 
ΓΙΩΡΓΟΣ ΚΑΠΡΑΝΟΣ 


Αριθ. 1717 (4) 

Κύρωση ενιαίου εκουσίου αναδασμού Καρτερολίου - Πι- 
περίτσας Μεσσηνίας Τμήμα έτους 1985 - 1992. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις του Ν. 674/77, άρθρο 15 παρ. 1. 

2. Σχετική εισήγηση της Δ/νσης Γεωργίας της Νομαρ¬ 
χίας μας, αποφασίζουμε: 

Κυρώνουμε το νέο κτηματικό καθεστώς που διαμορφώ¬ 
θηκε με τον αναδασμό του έτους 1985 -1992 στην κτη¬ 
ματική περιοχή των αγροκτημάτων Καρτερολίου και Πιπε- 
ρίτσας Μεσσηνίας, όπως αυτό απεικονίζεται στους συντα- 
χθέντες από την επιτροπή αναδασμού κτηματολογικούς 
πίνακες και διαγράμματα της περιοχής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 23 Φεβρουάριου 1994 

Ο Νομάρχης 
ΑΘΑΝΑΣΙΟΣ ΡΑΛΛΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην 24809/93/94 απόφαση Νομάρχη Κορινθίας που 
δημοσιεύθηκε στο ΦΕΚ 90/11.2.94 τ.Β' και αναφέρεται 
στην τροποποίηση της συστατικής πράξης του Ν.Π. με την 
επωνυμία «Σχολική Επιτροπή Δημ. Σχολείου Κουτσομο- 
δίου Κοινότητας Αρχ. Νεμέας, διορθώνεται το εσφαλμένο 
«Σχολική Επιτροπή Δημ. Σχολ. Κουτσομοδίου» στο ορθό 
«Σχολική Επιτροπή Δημ. Σχολείου Αρχ. Νεμέας. 

(Από τη Νομαρχία Κορινθίας) 


I 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




